cyanic-selkie/wikianc huggingface dataset:
ซินเป่ย์
นครซินเป่ย์ หรือ นครไทเปใหม่ (新北市; New Taipei City) เป็นนครปกครองโดยตรงแห่งหนึ่งทางภาคเหนือของประเทศไต้หวัน เมืองนี้มีที่ตั้งติดแนวชายฝั่งทางทิศเหนือของเกาะและล้อมรอบแอ่งไทเป นครซินเป่ย์เป็นนครปกครองโดยตรงที่มีเนื้อที่ใหญ่เป็นอันดับสองรองจากนครเกาสฺยง มีอาณาเขตทางทิศตะวันออกเฉียงเหนือติดกับนครจีหลง ทิศตะวันออกเฉียงใต้ติดกับเทศมณฑลอี๋หลาน ทิศตะวันตกเฉียงใต้ติดกับนครเถาหยวน และมีอาณาเขตโอบล้อมนครไทเปโดยสมบูรณ์ ศูนย์กลางการปกครองอยู่ที่เขตปั่นเฉียว ซึ่งเป็นพื้นที่การค้าที่ใหญ่ที่สุดด้วย นครซินเป่ย์เดิมคือ เทศมณฑลไทเป ก่อนที่จะยกฐานะเป็นนครปี 2010
ชื่อ
นครซินเป่ย์ ก่อนที่จะได้รับการยกฐานะขึ้นเป็นนครในปี 2010 มีชื่อเรียกว่า เทศมณฑลไทเป หลังจากที่จำนวนประชากรของเทศมณฑลไทเปแซงหน้านครไทเปแล้ว ก็มีการตัดสินใจว่าเทศมณฑลควรได้รับการยกฐานะเป็นนคร แต่ก็ไม่สามารถใช้ชื่อใหม่เป็น "นครไทเป" ได้ เนื่องจากซ้ำกับนครไทเปเดิม
ชื่อของเขตการปกครองแห่งใหม่นี้ ในตอนแรกสะกดเป็นภาษาอังกฤษว่า Xinbei City ตามการถอดเป็นอักษรโรมันระบบพินอิน แต่ผู้สมัครรับเลือกตั้งนายกเทศมนตรีคนแรกของเทศบาลนครทั้งสองคนคัดค้านชื่อดังกล่าว ผลสุดท้าย จากความคิดเห็นของสาธารณชน นายเอริก จู นายกเทศมนตรีคนแรกจึงได้ร้องขอและได้รับการอนุมัติจากกระทรวงมหาดไทย (MOI) ให้เปลี่ยนชื่อภาษาอังกฤษเป็น New Taipei City  และเริ่มใช้เป็นชื่อภาษาอังกฤษอย่างเป็นทางการเมื่อวันที่ 31 ธันวาคม 2010
ประวัติศาสตร์ช่วงต้น
จากบันทึกทางโบราณคดีชี้ให้เห็นว่า นครซินเป่ย์มีผู้คนอาศัยอยู่ตั้งแต่ยุคหินใหม่ โดยมีการขุดพบวัตถุโบราณในเขตปาหลี่ ซึ่งเป็นซากที่มีมาตั้งแต่ 7000 ถึง 4700 ปีก่อนคริสตกาล พื้นที่บริเวณนครซินเป่ย์เคยเป็นที่อยู่อาศัยของชนพื้นเมืองที่ราบที่เรียกว่าชาวเกอตางาลัน และพบหลักฐานที่แสดงให้เห็นว่าเคยมีชาวอตายัลอาศัยอยู่ในเขตอูไหล จากบันทึกครั้งแรกเกี่ยวกับการอพยพของผู้คนจากจีนแผ่นดินใหญ่พบว่ามีมาตั้งแต่ปี 1620 ทำให้ชนเผ่าท้องถิ่นต้องถูกขับไล่เข้าไปอยู่ในพื้นที่ภูเขา แต่เมื่อเวลาผ่านไปนับปี ชาวพื้นเมืองจำนวนมากก็ได้หลอมรวมเข้ากับประชากรทั่วไป
ราชวงศ์ชิง
ในช่วงที่ราชวงศ์ชิงปกครองไต้หวัน คนจีนฮั่นเริ่มเข้ามาตั้งถิ่นฐานในพื้นที่ที่เป็นนครซินเป่ย์ในปัจจุบันในปี 1694 จำนวนผู้อพยพจากจีนแผ่นดินได้เพิ่มมากขึ้นเรื่อย ๆ หลังจากทศวรรษแห่งการพัฒนาและความเจริญรุ่งเรือง ตั้มจุ้ย (ตั้นฉุ่ย) ได้กลายเป็นท่าเรือการค้าระหว่างประเทศในปี 1850 มีการก่อตั้งสถานกงสุลและร้านค้าของอังกฤษในพื้นที่แห่งนี้ ซึ่งช่วยส่งเสริมธุรกิจชาในท้องถิ่น ส่งผลให้มีการส่งออกใบชาจำนวนมากไปยังยุโรป ปี 1875 เฉิ่น เป่าเจินได้เรียกร้องให้มีการจัดตั้งจังหวัดไทเป ต่อมาได้มีการประกาศจัดตั้งมณฑลฝูเจี้ยนไต้หวันในปี 1887 และพื้นที่ที่เป็นนครซินเป่ย์ในปัจจุบันก็ได้ตกอยู่ภายใต้เขตอำนาจของจังหวัดไทเป
ภายใต้การปกครองของญี่ปุ่น
ในปี 1895 ราชวงศ์ชิงได้ส่งมอบไต้หวันให้กับจักรวรรดิญี่ปุ่น ในช่วงที่อยู่ภายใต้การปกครองของญี่ปุ่น พื้นที่ที่เป็นนครซินเป่ย์ รวมทั้งไทเป จีหลง และอี๋หลานในขณะนั้น อยู่ภายใต้การปกครองของ จังหวัดไทโฮกุ ได้มีการค้นพบทองคำและแหล่งแร่อื่น ๆ ที่บริเวณภูเขาจีหลง กระตุ้นให้เกิดการขุดเหมืองในพื้นที่แห่งนี้ เดือนตุลาคม 1896 รัฐบาลญี่ปุ่นได้แบ่งพื้นที่ทำเหมืองบริเวณภูเขาจีหลงออกเป็น 2 เขต ได้แก่ เขตตะวันออก กำหนดให้ชื่อว่า คินกาเซกิ และเขตตะวันตก กำหนดให้ชื่อว่า คีวฟุง ปัจจุบันทั้ง 2 เขตนี้เป็นส่วนหนึ่งของเขตรุ่ยฟาง และยังมีการออกกฎข้อบังคับห้ามไม่ให้บริษัทเหมืองแร่ในท้องถิ่นของไต้หวันทำเหมืองในพื้นที่ แต่จะให้สิทธิ์ในการทำเหมืองแก่บริษัทญี่ปุ่นแทน
สาธารณรัฐจีน
หลังจากญี่ปุ่นมอบไต้หวันให้แก่สาธารณรัฐจีนในเดือนตุลาคม 1945 เมื่อวันที่ 25 ธันวาคมในปีเดียวกัน พื้นที่ที่เป็นนครซินเป่ย์ในปัจจุบันเป็นเขตการปกครองที่มีชื่อว่า เทศมณฑลไทเป โดยมีนครปั่นเฉียวเป็นศูนย์กลางการปกครองของเทศมณฑล ในเดือนกรกฎาคม 1949 ขนาดเนื้อที่ของเทศมณฑลไทเปลดลง เนื่องจากเมืองเป่ย์โถวและเมืองชื่อหลินแยกตัวออกไปเป็นส่วนหนึ่งของสำนักบริหารเฉ่าชานที่ก่อตั้งขึ้นมาใหม่ ซึ่งต่อมาเปลี่ยนชื่อเป็นสำนักบริหารหยางหมิงซาน วันที่ 1 กรกฎาคม 1968 ขนาดเนื้อที่ของเทศมณฑลไทเปลดลงอีก 205.16 km2 เนื่องจากเมืองจิ๋งเหม่ย์ เมืองหนานกั่ง ตำบลมู่จ้า และตำบลเน่ย์หู พร้อมด้วยเมืองเป่ย์โถวและเมืองชื่อหลิน ได้แยกไปรวมกับนครไทเป
บรรจบ พลอินทร์
บรรจบ พลอินทร์ หรือ จ๊อบ บรรจบ (16 ธันวาคม พ.ศ. 2501 - ) นักร้อง และนักดนตรีแนวเร็กเก้ ชาวไทย มีชื่อในการแสดงว่าวง Job 2 Do
ประวัติ
บรรจบ พลอินทร์ เกิดที่ตำบลหนองตรุด อำเภอเมืองตรัง จังหวัดตรัง มีชื่อเล่นว่า จบ ไปใช้ชีวิตเล่นดนตรีตามสวนสาธารณะ และงานเทศกาลต่างๆ ที่เมืองนิวคาสเซิล ประเทศอังกฤษ นานถึง 17 ปี  เพื่อนนักดนตรีต่างชาติเรียกว่า จ๊อบ  จึงใช้ชื่อนี้ในการเล่นดนตรี  เคยได้รับรางวัลศิลปินข้างถนนยอดเยี่ยม จัดประกวดที่รอยัลคอนเสิร์ต ฮอลล์ เมืองกลาสโกว์ ประเทศสกอตแลนด์ เมื่อ พ.ศ. 2538 มีผลงานบันทึกเสียงชุดแรกเมื่อ พ.ศ. 2543 ชื่อชุด Job 2 Do กับจีเอ็มเอ็ม แกรมมี่ ได้รับรางวัลศิลปินหน้าใหม่ยอดเยี่ยม สีสันอวอร์ด ประจำปี พ.ศ. 2543 เมื่อกลางเดือนมีนาคม พ.ศ. 2544
ซินเป่ย์
ภูมิอากาศ
ภูมิอากาศของเมืองมีลักษณะภูมิอากาศแบบอบอุ่นชื้น โดยมีมรสุมตามฤดูกาล และมีปริมาณน้ำฝนเพียงพอสม่ำเสมอตลอดทั้งปี โดยทั่วไปในแต่ละปี อุณหภูมิจะแตกต่างกันไปตั้งแต่อบอุ่นไปจนถึงร้อน ยกเว้นตอนเกิดแนวปะทะอากาศเย็นในช่วงเดือนฤดูหนาว ซึ่งบางครั้งอุณหภูมิอาจลดลงจนถึงต่ำกว่า 10 C โดยปกติแล้ว เดือนมกราคมจะเป็นเดือนที่อากาศเย็นที่สุด และเดือนกรกฎาคมเป็นเดือนที่อากาศอบอุ่นที่สุด
การปกครอง
นครซินเป่ย์เป็นเขตเทศบาลพิเศษที่อยู่ภายใต้การปกครองโดยตรงของรัฐบาลกลางสาธารณรัฐจีน ฝ่ายบริหารนครซินเป่ย์มีหัวหน้าเป็นนายกเทศมนตรีที่มาจากการเลือกตั้ง และมีสำนักงานใหญ่อยู่ที่ศาลาว่าการนครซินเป่ย์ในเขตปั่นเฉียว นายกเทศมนตรีนครซินเป่ย์คนปัจจุบันคือ โหว โหย่วอี๋ จากพรรคก๊กมินตั๋ง
บรรจบ พลอินทร์
ประวัติ
ผลงานชุดล่าสุดของบรรจบเริ่มเป็นที่นิยม เนื่องจากเพลง "ลืมไม่ลง" ได้รับเลือกเป็นเพลงประกอบภาพยนตร์ไทยเรื่อง สวยลากไส้ และเพลง "แด่คนช่างฝัน" ได้รับเลือกเป็นเพลงประกอบภาพยนตร์ พลอย ของ เป็นเอก รัตนเรือง
ซินเป่ย์
การบริหารเทศบาล
นครซินเป่ย์แบ่งออกเป็น 28 เขต และ 1 เขตชนพื้นเมืองภูเขา  และแบ่งย่อยลงไปอีกเป็น 1,017 หมู่บ้าน  และ 21,683 ละแวก  ที่ตั้งของศาลาว่าการอยู่ที่เขตปั่นเฉียว
บรรจบ พลอินทร์
ประวัติ
ในปี พ.ศ. 2551 เพลง "ดูเธอทำ" ยังได้เป็นเพลงประกอบโฆษณาทางโทรทัศน์ ของผลิตภัณฑ์รังนกตราสก๊อตต์ และถูกนำมาร้องโดยศรัณยู วงศ์กระจ่าง ในการชุมนุมของพันธมิตรประชาชนเพื่อประชาธิปไตย พ.ศ. 2551  ทั้งสองคนได้ร้องเพลงนี้ร่วมกันบนเวทีพันธมิตรประชาชนเพื่อประชาธิปไตย ที่สะพานชมัยมรุเชฐ เมื่อคืนวันที่ 27 มิถุนายน พ.ศ. 2551
ซินเป่ย์
การแปรผันของประชากร
ข้อมูลตั้งแต่ปี 1981
พลังงานนิวเคลียร์ในประเทศไทย
การใช้พลังงานนิวเคลียร์ในประเทศไทย เริ่มต้นอย่างเป็นทางการเมื่อมีการก่อตั้งสำนักงานพลังงานปรมาณูเพื่อสันติ โดย พระราชบัญญัติพลังงานปรมาณูเพื่อสันติ พ.ศ. 2504 สำนักงานพลังงานปรมาณูเพื่อสันติเริ่มเดินเครื่องปฏิกรณ์ปรมาณูวิจัยเข้าสู่ภาวะวิกฤตได้เมื่อวันที่ 27 ตุลาคม พ.ศ. 2505
ความจำเป็นและเหตุผลรองรับในการนำพลังงานนิวเคลียร์มาใช้ในประเทศ
ในการพัฒนาเศรษฐกิจและสังคม จากการศึกษาในต่างประเทศ พบว่า ตั้งแต่ พ.ศ. 2493 เป็นต้นมาจนถึงปัจจุบัน การบริโภคพลังงานของโลกเพิ่มขึ้นเพียง 4 เท่า ในช่วง พ.ศ. 2525 - 2533 ความต้องการบริโภคพลังงานเพิ่มขึ้น 24% และจะเพิ่มขึ้นเป็น 50 - 70% ใน พ.ศ. 2563 ถึงแม้จะมีความพยายามอย่างมากที่จะใช้พลังงานอย่างประหยัด และมีประสิทธิภาพ
สำหรับประเทศไทยก็ตกอยู่ในภาวะเดียวกัน คือ การบริโภคพลังงานของประชาชนมีอัตราสูงขึ้นเรื่อยๆ อย่างไม่มีขีดจำกัด ในขณะเดียวกันทิศทางการพัฒนาประเทศกำลังมุ่งหน้าไปสู่การพัฒนาอุตสาหกรรม พลังงานถือว่าเป็นปัจจัยที่จะเกื้อหนุน ผลักดันอุตสาหกรรมและเศรษฐกิจให้ก้าวไกลไปได้ พลังงานจะต้องมีราคาถูก รวมทั้งมีใช้อย่างพอเพียง มิฉะนั้นจะทำให้การพัฒนาด้านอุตสาหกรรมต้องหยุดชะงัก และนักลงทุนต่างชาติรวมทั้งในประเทศ จะเลิกเชื่อถือรัฐบาลที่ไปเชิญชวนให้มาลงทุนแล้วไม่สร้างปัจจัยพื้นฐานไว้รองรับ จึงมาถึงคำถามที่ว่า ไทยมีพลังงานสำรองไว้ใช้ในอนาคตสำหรับการพัฒนาอุตสาหกรรมเพียงพอหรือไม่ ในขณะที่ความต้องการใช้พลังงานเพิ่มขึ้นเรื่อยๆ นั้น ทางเลือกที่จำเป็นที่จะต้องกระทำ เพื่อให้เกิดความมั่นใจว่า ในอนาคตไทยจะไม่ขาดแคลนพลังงาน ก็คือ การหาแหล่งพลังงานใหม่เข้ามาสำรองแหล่งพลังงานที่กำลังจะหมดไป สำหรับแหล่งพลังงานที่มองเห็นได้เด่นชัดซึ่งจะมีบทบาทอย่างมากที่จะเข้ามาเป็นพลังงานทดแทนน้ำมันถ่านหิน และก๊าซธรรมชาติ คือ พลังงานนิวเคลียร์ โดยจะนำมาใช้ในรูปของ โรงไฟฟ้านิวเคลียร์
เมื่อพิจารณาถึงทางเลือกในการผลิตกระแสไฟฟ้าซึ่งเป็นปัจจัยพื้นฐานสำหรับการประกอบอุตสาหกรรมและอื่นๆ นั้น จะเห็นว่า การผลิตไฟฟ้าจากเขื่อนจะมีต้นทุนต่ำสุดแต่เมื่อครั้งใดที่รัฐบาลมีนโยบายที่จะสร้างเขื่อนก็มักจะมีกลุ่มอนุรักษ์ธรรมชาติออกมาต่อต้าน จนโครงการหลายแห่งต้องยืดเวลาออกมา หรือไม่ก็ล้มเลิกไป ดังนั้น รัฐบาลจึงจำเป็นต้องผลิตกระแสไฟฟ้าโดยใช้ถ่านหินหรือน้ำมัน ซึ่งมีต้นทุนการผลิตสูง และเสี่ยงต่อความไร้เสถียรภาพด้านพลังงาน เนื่องจากทั้งถ่านหินและน้ำมันจะต้องสั่งซื้อจากต่างประเทศเป็นหลัก แม้จะมีแหล่งถ่านหินอยู่จำนวนหนึ่งแต่ก็สามารถใช้ในการผลิตกระแสไฟฟ้าตามแผนได้อีกในระยะเวลาเพียง 10 ปี เท่านั้น จึงคาดกันว่าในทศวรรษหน้าการผลิตพลังงานของประเทศต้องเผชิญทางเลือกสามทางที่ไม่สามารถหลีกเลี่ยงได้ คือ นำเข้าถ่านหิน, นำเข้าเทคโนโลยีนิวเคลียร์ หรือทั้งถ่านหินและเทคโนโลยีนิวเคลียร์
หลักการนำนิวเคลียร์มาใช้
ตามแผนพัฒนาเศรษฐกิจและสังคมแห่งชาติฉบับที่ 7 (พ.ศ. 2535 - 2539) ได้มีการระบุไว้ในแผนพัฒนาพลังงานฯว่า "…ให้มีการพิจารณาศึกษาความเหมาะสมในการนำพลังงานนิวเคลียร์มาใช้ประโยชน์ในการผลิตกระแสไฟฟ้าทั้งทางเศรษฐศาสตร์ เทคโนโลยี และความปลอดภัย…" ดังนั้น จังมีการพิจารณาที่จะนำโรงไฟฟ้านิวเคลียร์มาใช้ในประเทศไทย โดยพิจารณาจากความจำเป็น 2 ประการ คือ
ดังนั้น จากเหตุผลที่กล่าวมา ประกอบกับการก่อสร้างโรงไฟฟ้านิวเคลียร์จำเป็นต้องใช้เวลาดำเนินการล่วงหน้าเป็นเวลานานประมาณ 12 ปี จึงจะสามารถก่อสร้างเสร็จเดินเครื่องจ่ายไฟฟ้าให้ทันความต้องการได้ ในปัจจุบันจึงได้มีการพิจารณาที่จะนำโรงไฟฟ้านิวเคลียร์มาใช้ภายในประเทศเป็นอีกทางเลือกหนึ่ง และเพื่อให้เกิดความมั่นใจและภาคภูมิใจยิ่งขึ้นว่า หากเลือกโรงไฟฟ้านิวเคลียร์มาใช้ในการแก้ปัญหาด้านพลังงานของชาติจะเป็นการตัดสินใจที่ถูกต้อง จึงควรที่จะได้พิจารณาถึงปัจจัยด้านเศรษฐกิจ ความปลอดภัย และสิ่งแวดล้อมด้วย
เหตุผลรองรับด้านเศรษฐกิจ
จากการศึกษาเปรียบเทียบต้นทุนการผลิตและราคาของกระแสไฟฟ้าที่ผลิตได้ในเชิงเศรษฐศาสตร์ของกองพลังปรมาณู ฝ่ายวิศวกรรมพลังความร้อน การไฟฟ้าฝ่ายผลิตแห่งประเทศไทย โดยปรับตัวแปรต่างๆ ให้มีลักษณะเฉพาะเป็นของประเทศไทย โดยโรงไฟฟ้าต้นแบบทั้งถ่านหิน และนิวเคลียร์ มีขนาด 1,200 เมกกะวัตต์ พบว่า ต้นทุนการก่อสร้างของโรงไฟฟ้านิวเคลียร์จะสูงกว่าโรงไฟฟ้าถ่านหินในขั้นต้น แต่ต้นทุนการใช้เชื้อเพลิงจะต่ำกว่ามากในช่วงของการผลิต ซึ่งมีผลทำให้ต้นทุนการผลิตของโรงไฟฟ้านิวเคลียร์ต่ำกว่าและเมื่อเปรียบเทียบกับโรงไฟฟ้าชนิดอื่นแล้วจะพบว่า โรงไฟฟ้านิวเคลียร์มีข้อได้เปรียบหลายประการ คือ ต้นทุนการผลิตไฟฟ้ามีราคาถูก ต้นทุนผลิตไฟฟ้ามีเสถียรภาพสูง เสริมความมั่นคงด้านการผลิตไฟฟ้าได้เป็นอย่างดี และสามารถผลิตกระแสไฟฟ้าได้ในปริมาณที่มากกว่า
เหตุผลรองรับด้านความปลอดภัย
ในด้านความปลอดภัยนั้น บรรดานักวิชาการและผู้ที่เกี่ยวข้องต่างก็ตระหนักถึงภัยอันตรายจากรังสีเป็นอย่างดีไม่ยิ่งหย่อนไปกว่าประชาชน ฉะนั้น การจะนำพลังงานนิวเคลียร์มาใช้ จำเป็นต้องพยายามหาทางป้องกันทุกวิถีทางที่จะมิให้เกิดอันตรายขึ้น การออกแบบระบบปฏิกรณ์นิวเคลียร์ได้ระดมมาตรการความปลอดภัยไว้หลายขั้น คือ
นอกจากนี้ ถึงแม้จะมีสารกัมมันตรังสีหลุดออกมาจากยูเรเนียมซึ่งถูกอัดให้เป็นเม็ดได้บ้าง ก็จะถูกขังไว้ภายในแท่งเชื้อเพลิงซึ่งทำด้วยโลหะห่อหุ้มอยู่ และยังมีหม้อปฏิกรณ์ซึ่งทำด้วยเหล็กหนาประมาณ 6 นิ้ว หุ้มอยู่อีกชั้นหนึ่ง รวมทั้งยังมีอาคารคลุมปฏิกรณ์ซึ่งเป็นอาคาร 2 ชั้น และมีความแข็งแรงทนทานต่อแรงแผ่นดินไหวและขีปนาวุธชนได้อาคารชั้นนอกจะทำด้วยคอนกรีตเสริมเหล็กหนาประมาณ 1 เมตร ดังนั้น โอกาสที่โรงไฟฟ้านิวเคลียร์จะปล่อยรังสีออกสู่สิ่งแวดล้อม หรือการระเบิดของโรงไฟฟ้านิวเคลียร์จึงเป็นไปได้ค่อนข้างยาก
ในด้านความปลอดภัย มีข้อมูลยืนยันจากการประชุมทางวิชาการที่ประเทศฟินแลนด์ เมื่อเดือนพฤษภาคม พุทธศักราช 2535 พบว่า การใช้เชื้อเพลิงทุกแบบมีอัตราการเสี่ยงสูงที่สุด
เหตุผลรองรับด้านสิ่งแวดล้อม
สำหรับปัจจัยด้านสิ่งแวดล้อมนั้น ดังได้กล่าวมาแล้ว ตั้งแต่ต้นว่า การใช้เชื้อเพลิงนิวเคลียร์ จะทำให้ปลอดภัยจากภาวะปฏิกิริยาเรือนกระจก ปลอดภัยจากภาวะฝนกรด ซึ่งเป็นอันตรายต่อสิ่งมีชีวิตในโลก ตลอดจนไม่ทำให้อุณหภูมิของโลกเพิ่มสูงขึ้นมากเหมือนอย่างการใช้เชื้อเพลิงอย่างอื่น นอกจากนี้ โรงไฟฟ้านิวเคลียร์ยังใช้พื้นที่ในการก่อสร้างน้อยกว่าและไม่ทำลายพื้นที่ป่าเขา เหมือนอย่างการสร้างเขื่อนสำหรับโรงไฟฟ้าพลังน้ำ
ท่าบางศรีเมือง
ท่าบางศรีเมือง หรือ ท่าน้ำบางศรีเมือง หรือ ท่าเรือข้ามฟากบางศรีเมือง หรือ ท่าเทียบเรือเทศบาลเมืองบางศรีเมือง หรือ ท่าน้ำนนท์ฝั่งบางศรีเมือง เป็นท่าน้ำริมฝั่งแม่น้ำเจ้าพระยาฝั่งตะวันตก ตั้งอยู่บริเวณปลายถนนบางศรีเมือง ตำบลบางศรีเมือง อำเภอเมืองนนทบุรี จังหวัดนนทบุรี เป็นท่าเรือข้ามฟาก
ความสำคัญ
ท่าน้ำบางศรีเมือง เป็นจุดที่ตั้งอยู่ระหว่างนนทบุรีฝั่งตะวันตก (ท่าน้ำบางศรีเมือง) และนนทบุรีฝั่งตะวันออก (ท่าน้ำนนทบุรี) โดยทางฝั่งท่าน้ำบางศรีเมืองเองก็เป็นชุมทางของต้นสายสองแถวมากถึงสี่สาย เชื่อมต่อพื้นที่ราว ๆ สี่ถึงแปดตำบล ส่วนทางฝั่งท่าน้ำนนทบุรีเองก็เป็นชุมทางระบบขนส่งมวลชน ทั้งชุมทางสายเรือด่วนเจ้าพระยา, ชุมทางสายรถเมล์และรถสองแถวอีกหลากหลายสาย เชื่อมต่อพื้นที่ย่านศูนย์กลางธุรกิจ ด้วยเหตุนี้ จึงทำให้ท่าน้ำบางศรีเมือง กลายมาเป็นจุดเชื่อมต่อระบบขนส่งสาธารณะที่สำคัญอีกจุดหนึ่งด้วยเช่นกัน
เจมส์ กันน์
เจมส์ ฟรานซิส กันน์ จูเนียร์ (James Francis Gunn Jr.) เกิดเมื่อวันที่ 5 สิงหาคม ค.ศ. 1966 เป็นผู้ผลิตภาพยนตร์ชาวอเมริกัน เขาเริ่มอาชีพของเขาในฐานะนักเขียนบทภาพยนตร์ในช่วงกลางทศวรรษที่ 1990 เขามีส่วนร่วมเขียนบทภาพยนตร์เรื่อง โทรมีโอ แอนด์ จูเลียต (1996), เดอะ สเปเชียลส์ (2000), สกูบี้-ดู (2002) และภาคต่อ สกูบี้-ดู 2: สัตว์ประหลาดหลุดอลเวง (2004) และในปี 2004 อีกเรื่อง รุ่งอรุณแห่งความตาย กันน์ก็เริ่มทำงานในฐานะผู้กำกับ เริ่มต้นด้วยภาพยนตร์สยองขวัญ-คอมเมดี้เรื่อง สลิทเธอร์ เลื้อย..ดุ (2006) จากนั้นเขาก็เขียนบทและกำกับเว็บซีรีส์เรื่อง เจมส์ กันน์ พีจีพร (2008–09) ภาพยนตร์ซุปเปอร์ฮีโร่เรื่อง ฮีโร่พันธุ์รั่วมหากาฬ (2010) และจักรวาลภาพยนตร์มาร์เวลเรื่อง รวมพันธุ์นักสู้พิทักษ์จักรวาล (2014) และภาคต่อ รวมพันธุ์นักสู้พิทักษ์จักรวาล 2 (2017) ในปี ค.ศ. 2022 วอร์เนอร์บราเธอส์ดิสคัฟเวอรี ได้ว่าจ้างกันน์ให้เป็นประธานร่วมของดีซี สตูดิโอส์ ร่วมกับปีเตอร์ ซาฟราน
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 7 เรื่องของ เจมส์ กันน์ 0–59% คำวิจารณ์ที่นักวิจารณ์ไม่ชอบ 16px 60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
กีฬาเทควันโดในโอลิมปิกฤดูร้อน 2024
การแข่งขัน เทควันโด ใน โอลิมปิกฤดูร้อน 2024 ที่กรุงปารีส ประเทศฝรั่งเศส มีกำหนดจะจัดขึ้นตั้งแต่วันที่ 7 ถึง 10 สิงหาคม ค.ศ. 2024 ที่แถบกรองด์ปาเล มีนักเทควันโด 128 คนที่มีสิทธิ์เข้าร่วมแข่งขันโดยแบ่งเป็นชายและหญิงเท่า ๆ กัน จะแข่งขันใน 8 รุ่นน้ำหนักที่แตกต่างกัน (4 รายการต่อเพศ) ซึ่งเท่ากับการแข่งขันครั้งก่อนหน้าตั้งแต่ ปักกิ่ง 2008 รุ่นน้ำหนักแต่ละประเภทประกอบด้วยนักเทควันโด 16 คน อย่างไรก็ตาม ตัวเลขนี้อาจเพิ่มขึ้นหากมีการเชิญและเลือกนักกีฬาเพิ่มเติมจากทีมโอลิมปิกผู้ลี้ภัย
สีนิคมเทวาลัย
สีนิคมเทวาลัย (සීනිගම දේවාලය) เป็นเทวสถานตามคติพราหมณ์-ฮินดู และศาสนาพื้นเมืองสิงหลและทมิฬ ตั้งอยู่ในเขตวีระโกดา (Weragoda) ใกล้หาดฮิกคาดูวา (Hikkaduwa) ในเมืองกอลล์ ประเทศศรีลังกา เทวสถานแห่งนี้สร้างขึ้นเพื่ออุทิศถวายพระเทพารักษ์ท้องถิ่นของศรีลังกานามว่า พระเทวโว เทวิโยร์ (දෙවොල් දෙවි) เทวดาผู้รักษาแม่น้ำและมหาสมุทรตามคติพราหมณ์-ฮินดูและศาสนาพื้นเมืองสิงหลและทมิฬอันเป็นที่สักการะของพ่อค้าทะเล กะลาสีเรือ และชาวประมงท้องถิ่น นอกจากนี้เทวสถานแห่งนี้ยังมีชื่อเสียงจากความศักดิ์สิทธิ์ของเทวรูป พระมณีเมขลาเทวีเทพธิดาผู้รักษาแม่น้ำและมหาสมุทรซึ่งเป็นที่เคารพสักการะและมีชื่อเสียงอย่างมากจากมหากาพย์ทมิฬ คือ เรื่อง มณิเมกะไล
Eucytheridae
Eucytheridae เป็นสกุลของสัตว์พวกกุ้งกั้งปูที่อยู่ในวงศ์ Podocopida.
สปีชีส์ในสกุล ได้แก่:
ซอฟต์แวร์เสรี
ซอฟต์แวร์เสรี (free software) หมายถึงซอฟต์แวร์ที่สามารถนำไปใช้ แก้ไข ดัดแปลง พัฒนา และจำหน่ายแจกจ่ายได้โดยเสรี โดยไม่ต้องเสียค่าลิขสิทธิ์แต่อย่างใด ตามคำนิยามของมูลนิธิซอฟต์แวร์เสรี (Free Software Foundation) ในบางครั้งซอฟต์แวร์เสรีจะถูกกล่าวถึงในชื่ออื่น ๆ เช่น libre software, FLOSS หรือซอฟต์แวร์โอเพนซอร์ส ซอฟต์แวร์เสรีที่เป็นนิยมใช้งานได้แก่ ลินุกซ์ ไฟร์ฟอกซ์ และโอเพ่นออฟฟิศ
โรเจอร์ กายเคนดอล
โรเจอร์ กายเคนดอล (Roger Kuykendall) เป็นนักเขียนนิยายวิทยาศาสตร์
ซอฟต์แวร์เสรี
ในทางปฏิบัติ ซอฟต์แวร์เสรี และ ซอฟต์แวร์โอเพนซอร์ส มีลักษณะร่วมที่คล้ายกัน แต่แตกต่างกันโดยแนวความคิดของกลุ่ม โดยซอฟต์แวร์เสรีเน้นในแนวทางสังคมการเมืองที่ต้องการให้มีการใช้ซอฟต์แวร์ได้อย่างอิสระ ไม่ถูกจำกัดด้วยลิขสิทธิ์ ในขณะที่ซอฟต์แวร์โอเพนซอร์สมีแนวความคิดในการเปิดกว้างให้แลกเปลี่ยนซอร์สโค้ดได้อิสระซึ่งเป็นแนวคิดทางด้านเทคโนโลยี อย่างไรก็ตามซอฟต์แวร์เสรีทุกตัวถูกจัดให้เป็นซอฟต์แวร์โอเพนซอร์สเสมอ แต่กระนั้นเคยมีกรณีที่มูลนิธิซอฟต์แวร์เสรีไม่ยอมรับ Apple Public Source License รุ่นแรกให้อยู่อยู่ในรายการสัญญาอนุญาตแบบเสรี ขณะที่ Open Source Initiative ยอมรับว่าสัญญาอนุญาตดังกล่าวเป็นสัญญาอนุญาตแบบโอเพนซอร์ส โดยเนื้อหาใน Apple Public Source License รุ่นแรกกำหนดให้การปรับปรุงแก้ไขที่เป็นส่วนตัวจะต้องเผยแพร่ patch ออกสู่สาธารณะและรายงานให้ Apple ทราบทุกครั้ง ซึ่งทางมูลนิธิซอฟต์แวร์เสรีมองว่าเป็นการไม่เคารพความเป็นส่วนตัวและจำกัดเสรีภาพในการแก้ไขซอฟต์แวร์
นอกจากนี้มีการสับสนระหว่างฟรีแวร์ที่มีลักษณะนำไปใช้ได้ฟรี โดยไม่รวมถึงการนำไปดัดแปลงแก้ไข กับซอฟต์แวร์เสรีที่สามารถนำไปใช้รวมทั้งดัดแปลงแก้ไขได้อย่างสมบูรณ์
แนวคิดพื้นฐานของซอฟต์แวร์เสรี
ซอฟต์แวร์เสรีเป็นกระบวนทัศน์ที่มีแรงผลักดันมาจากแนวคิดทางการเมือง ที่ต้องการส่งเสริมเสรีภาพของการใช้ซอฟต์แวร์เป็นสาระสำคัญ โดยมีการกำหนดลักษณะเฉพาะของซอฟต์แวร์เสรีขึ้นใช้ร่วมกันสี่ประการคือ <re>The Software Definition
แม้ว่าเราจะสามารถขายหรือแจกจ่ายซอฟต์แวร์เสรีได้โดยไม่ผิดเงื่อนไข แต่ซอฟต์แวร์เสรีก็ยังคงเป็นซอฟต์แวร์ที่มีลิขสิทธิ์ มีข้อบังคับตามสัญญาเช่นเดียวกับซอฟต์แวร์ทั่ว ๆ ไป ซอฟต์แวร์เสรีจึงมีรูปแบบของสัญญาอนุญาตหลายรูปแบบ ซึ่งมีเงื่อนไขต่าง ๆ กันไป อย่างไรก็ตามก็ยังมีจุดยืนร่วมกันคือเสรีภาพสี่ประการข้างต้น
ซอฟต์แวร์เสรีมีความแตกต่างกับฟรีแวร์ (freeware) กล่าวคือ ฟรีแวร์จะไม่อนุญาตให้เผยแพร่รหัสต้นฉบับเนื่องจากเป็นความลับทางการค้า
ความเป็นมาโดยย่อของซอฟต์แวร์เสรี
แนวคิดซอฟต์แวร์เสรีเกิดขึ้นในสถาบันเทคโนโลยีแมสซาชูเซตส์ เมื่อ พ.ศ. 2526-2527 (ค.ศ. 1983-1984) โดย ริชาร์ด สตอลแมน ซึ่งมีปัญหากับระบบซอฟต์แวร์ที่ใช้กับเครื่องพิมพ์ และต้องเผชิญกับความยากลำบากในการแก้ปัญหา ซึ่งก็ล้วนแต่เป็นเรื่องของลิขสิทธิ์และการไม่มีซอร์สโค้ดของซอฟต์แวร์ สตอลแมนจึงเริ่มพัฒนาระบบซอฟต์แวร์ทั้งหมดขึ้นใหม่ และกลายเป็นรากฐานที่สำคัญของระบบปฏิบัติการที่ประสบความสำเร็จมากที่สุดในโลกตัวหนึ่งคือ GNU/Linux
หลิว เหม่ยเจียน
หลิวเหม่ยเจียน (จีน: 劉美娟; พินอิน: Lau Mei Guen; กวางตุ้ง: Liu2 Mei3 Juan1; อังกฤษ: Eugina Lau) เป็นนักแสดงหญิงชาวฮ่องกง ที่อดีตเคยเป็นที่รู้จักทั่วเอเชียในช่วงกลางยุค 80s ถึงต้นยุค 90s
เธอผู้นี้ก้าวเข้ามาในวงการบันเทิง โดยเริ่มจากเข้าร่วมประกวด "มีสแอโรบิกบิวตี้" (Miss Aerobic Beauty Pagean 1985) ซึ่งจัดการประกวดเป็นครั้งแรกโดยสถานีโทรทัศน์ทีวีบี เมื่อปีพ.ศ. 2528 และสามารถคว้ารางวัลรองชนะเลิศอันดับ 2 มาครอง ต่อมาได้เซ็นสัญญาเป็นนักแสดงกับทางค่ายทีวีบี และมีผลงานละครเฉียด 25 เรื่องในช่วงระยะเวลา 9 ปี ถึงแม้เธอจะไม่โด่งดังเหมือนดาราในยุคเดียวกันอย่าง โจว ไห่เม่ย, เส้า เหม่ยฉี, เติ้ง ชุ่ยเหวิน หรือ หลี เหม่ยเสียน เพราะเธอไม่ใช่คนสวยจัด แต่เธอก็มีผลงานละครอัดแน่นทุกปี และปีละหลายเรื่อง จนทำให้ผู้ชมละครในยุคนั้นต่างจดจำเธอได้ โดยปริยาย
บทที่เธอได้รับมีทั้งนางรองและนางเอก แต่ส่วนใหญ่แล้วมักจะเป็นผู้ร่วมแสดงแต่มีความโดดเด่นและมีความสำคัญกับเรื่อง เช่น เจงกีสข่าน, เดชเซียวฮื่อยี้, จอมดาบฟ้าคำรณ, จอมโจรดาบทอง, อาญาทมิฬ พลิกแฟ้มคำพิพากษา ภาค1-3 เป็นต้น แต่ก็มีบางเรื่องที่เธอเป็นนางเอก เช่น ซิกัง จอมพยศ, มังกรคะนองรัก, ซ้องกั๋ง ผู้ยิ่งใหญ่แห่งเขาเหลียงซาน เป็นต้น
ประวัติ
หลิวเหม่ยเจียน มีชื่อเล่นว่า หยิ่งคู่ เธอเกิดเมื่อวันที่ 28 พฤศจิกายน พ.ศ. 2510 ในครอบครัวคริสเตียน หลังจากเรียนจบในระดับชั้นมัธยมปลาย เมื่ออายุ 17 ปี เธอได้เข้าประกวดเวทีนางงามแอโรบิกบิวตี้ (Miss Aerobic Beauty Pageant) ซึ่งสถานีโทรทัศน์ทีวีบี เป็นผู้จัดการประกวด เมื่อปี พ.ศ. 2528 (1985) คอนเซ็ปต์การประกวดเวทีนี้ไม่ได้เน้นเรื่องความสวย แต่เป็นการประกวดเฟ้นหาสาวงามที่มีรูปร่างดีและสุขภาพดี ซึ่งหลิวเหม่ยเจียน เองก็สามารถคว้ารางวัลรองอันดับ2 มาครองได้สำเร็จ
หลังจากนั้นเธอได้ลงสัญญาการเป็นนักแสดงกับสถานีโทรทัศน์ทีวีบี ทันที และมีผลงานละครเรื่องแรก คือ ม่านรัก...ม่านละคร (Movie Maze 1985) ซึ่งได้ร่วมแสดงกับ หลิวชิงหยุน กงฉือเอิน และ เส้าเหม่ยฉี ในช่วงแรกที่เธอเข้าวงการ มีบางคนเห็นว่าเธอมีใบหน้าบางมุม ที่คล้ายกับดาราสาวผู้ล่วงลับ องเหม่ยหลิง จึงมักเรียกเธอว่า เป็นตัวแทนขององเหม่ยหลิง
ผลงานเด่น ๆ ถัดมาที่เธอร่วมแสดงคือเรื่อง จอมดาบฟ้าคำรณ (Long Ting Zheng Ba 1989), กลับเมืองจีนดีกว่า (come back to love 1989) เป็นละครที่ต่างได้รับความนิยม ต่อมาก็เป็นนางเอกในละครฮิตเรื่อง คู่แค้นเลือดต่างสี (The Witness Of Time 1990), มังกรคะนองรัก (The Legend Of The Dragon Pearl 1990) และ ซ้องกั๋ง ผู้ยิ่งใหญ่แห่งเขาเหลียงซาน(Story of the Water Margin 1992) แต่ถึงกระนั้น...ก็ดูเหมือนว่าเธอจะไปได้ดีกับบทนางรอง เสียมากกว่า
ถัดมาในบทบาททนายสาว ที่เข้มข้นและท้าทายที่สุดในชีวิตการแสดงของเธอในละคร อาญาทมิฬ หรืออีกชื่อ พลิกแฟ้มคำพิพากษา ภาค1-3 ถือได้ว่าเป็นบทบาทที่ถูกจดจำมากที่สุดในชีวิตการแสดงของเธอ ในเรื่องนี้เธอเล่นได้ดีเยี่ยมกับบททนายสาว ที่ต้องเชือดเฉือนบทบาทกับนักแสดงคนเก่งอย่าง เฉิน ซิ่วเหวิน อย่างถึงพริกถึงขิง จนเธอได้รับคำชื่นชมกับบทบาทในละครเรื่องนี้เป็นอย่างมาก จนมาถึงละครเรื่องสุดท้ายก่อนที่เธอจะหันหลังให้กับวงการบันเทิง คือเรื่อง 10 คดีฉาวเขย่ากรุง (Passion Among Us 1994) ซึ่งเป็นการร่วมงานกับนักแสดงหญิงชื่อดัง เบอร์ต้น ๆ ของสถานีโทรทัศน์ทีวีบี ในขณะนั้นอย่าง เหลียง เพ่ยหลิง
ชีวิตส่วนตัว
ในอดีตเป็นที่รู้กันดีว่า หลิวเหม่ยเจียน คบกับ หลิวชิงหยุน ตั้งแต่เข้าวงการใหม่ ๆ ทั้งคู่พบรักกันหลังจากที่ได้ร่วมงานกันในละครหลายต่อหลายเรื่องจนกลายเป็นความรู้สึกที่ดีต่อกัน หลังจากปิดกล้องละครเรื่อง ซิกัง จอมพยศ (Suet Gwong Fan Tong) ที่ทั้งคู่ร่วมแสดงด้วยกัน ทั้งสองก็ตัดสินใจประกาศคบหากัน อย่างจริงจัง ทั้งคู่ดูเหมาะสมกันและความรักของทั้งคู่ก็ดำเนินไปได้ด้วยดี ถึงจะไม่หวือหวาเหมือนคู่รักคู่อื่น ๆ ในวงการบันเทิง ก็ตาม ต่อมาก็มีข่าวว่าทั้งสอง เลิกกัน หลิวเหม่ยเจียน หันไปคบกับนักแสดงหนุ่มมาแรงในค่ายเดียวกันอย่าง เส้าจงเหิง แทน และหลิวชิงหยุน ไปพบรักกับ ดาราสาวรุ่นน้อง อย่าง กัวอ้ายหมิง ต่อมาหลิวเหม่ยเจียน ก็มีอันต้องเลิกลา กับ เส้าจงเหิง ด้วยเหตุผล อันใดไม่มีใครทราบ
หลิวเหม่ยเจียน เข้าพิธีวิวาห์กับนักร้อง-นักแสดงหนุ่ม จางฉงเต๋อ (張崇德) เมื่อวันที่ 19 กุมภาพันธ์ พ.ศ. 2548 เธอได้ให้กำเนิดลูกชายคนแรกแก่เขา แต่ทว่าลูกคนนี้มีชีวิตได้แค่หนึ่งวันก็เสียชีวิต ต่อมาในปีพ.ศ. 2549 เธอได้ตั้งครรภ์อีกครั้งและมีบุตรชายหนึ่งคน และในเดือนกันยายน พ.ศ. 2551 เธอได้ให้กำเนิดลูกสาวอีกหนึ่งคน
ละครโทรทัศน์ (ค่ายทีวีบี)
ปีพ.ศ. 2529:- ปีพ.ศ. 2530:- ปีพ.ศ. 2531:- ปีพ.ศ. 2532:- ปีพ.ศ. 2533:- ปีพ.ศ. 2534:- พ.ศ. 2535:- ปีพ.ศ. 2536:- ปีพ.ศ. 2537:-
Eucopiidae
Eucopiidae เป็นสกุลของสัตว์พวกกุ้งกั้งปูที่อยู่ในวงศ์ Lophogastrida.
สปีชีส์ในสกุล ได้แก่:
2017 ดับเบิลยูดับเบิลยูอี ซุเปอร์สตาร์ เช็ก-อัพ
2017 ดับเบิลยูดับเบิลยูอี ซุเปอร์สตาร์ เช็ก-อัพ (2017 WWE Superstar Shake-up) เป็นการคัดพล (draft) ครั้งที่ 11 ของรายการดับเบิลยูดับเบิลยูอี เพื่อแลกเปลี่ยนตัวนักมวยปล้ำทั้งสองค่าย ระหว่างค่ายรอว์ และ สแมคดาวน์ ไลฟ์ และเป็นการเพิ่มเติมอรรถรสใหม่ ๆ ให้กับรายการแต่ละค่ายนั้น โดยครั้งนี้ถูกจัดขึ้นในศึกรอว์ และสแมคดาวน์ ไลฟ์ เมื่อวันที่ 10-11 เมษายน ค.ศ. 2017 ที่สนาม Nassau Veterans Memorial Coliseum, Uniondale, New York และสนาม TD Garden ,Boston, Massachusetts
เบื้องหลัง
ในศึกรอว์ (3 เมษายน ค.ศ. 2017) ประธาน WWE Vince McMahon ได้ประกาศให้มีการคัดพลในระหว่างวันที่ 10-11 เมษายน ทั้งในศึกรอว์ และสแมคดาวน์ ไลฟ์ โดยถูกใช้คำว่า ซุเปอร์สตาร์ เช็ก-อัพ แทน ดราฟท์ และเปลี่ยนแปลงรูปแบบการดราฟท์แบบดั้งเดิม โดยมีผู้จัดการทั่วไปของรอว์ Kurt Angle และผู้จัดการทั่วไปของสแมคดาวน์ ไลฟ์ Daniel Bryan เป็นผู้เลือกแลกเปลี่ยนนักมวยปล้ำมาอยู่ในค่ายของตนเอง
รายชื่อนักมวยปล้ำที่ถูกเช็ก-อัพไปอยู่ รอว์
รายชื่อนักมวยปล้ำ และบุคลากรคนอื่นที่ถูกเช็ก-อัพไปอยู่ รอว์ ในวันที่ 10 เมษายน ค.ศ. 2017
รายชื่อนักมวยปล้ำที่ถูกเช็ก-อัพไปอยู่ สแมคดาวน์ ไลฟ์
รายชื่อนักมวยปล้ำ และบุคลากรคนอื่นที่ถูกเช็ก-อัพไปอยู่ สแมคดาวน์ ไลฟ์ ในวันที่ 11 เมษายน ค.ศ. 2017
ตานขโมย
ตานขโมย เป็นกล้วยไม้ในสกุลตานขโมย ดอกสีเหลือง ดอกช่อแบบแยกแขนงที่ปลายยอด ก้านช่อดอกสีเขียว ตัดกับสีของกลีบดอกชัดเจน ออกดอกช่วงเดือนมิถุนายนถึงกรกฎาคม ในประเทศไทย พบที่ นครราชสีมา ชัยภูมิและพิษณุโลก
แฮร์รีแอนด์เดอะพอตเตอส์
หลังจากแฮร์รีแอนด์เดอะพอตเตอร์ส ได้ริเริ่มดนตรีแนววิซาร์ดร็อกขึ้นมา ก็มีหลาย ๆ วงที่ตามมา และแต่งตัวตามตัวละครแบบ แฮร์รี่ พอตเตอร์ และพวกเขาเริ่มปรากฏตัวสำหรับงานผู้ชื่นชอบแฮร์รี่ พอตเตอร์ พวกเขานิยมที่จะแสดงในห้องสมุด ถึงแม้ว่าแฟนเพลงพวกเขาจะเป็นแฟนจากบทประพันธ์นี้แต่ก่อน แต่ก็มีแฟนเพลงบางกลุ่มที่ไม่ใช่แฟนจากบทประพันธ์นี้ก็มี แฮร์รีแอนด์เดอะพอตเตอร์สและเพลงแนววิซาร์ดร็อก ได้รับความนิยมเพิ่มมากขึ้นเป็นปรากฏการณ์ในระดับนานาชาติ
หลังจากวงได้รวมตัวกันในปี 2002 พวกเขาออกสตูดิโออัลบั้มมา 3 ชุด รวมถึงอีพี 3 ชุด และ 1 อัลบั้มรวม และมีผลงานในผลงานรวมเพลงอื่นอีก 3 ชุด The Boston Phoenix เรียก แฮร์รีแอนด์เดอะพอตเตอร์ส ว่าเป็น "พิงก์ฟลอยด์แห่งพอตเตอร์ดอม"
จอห์น แนนซ์ การ์เนอร์
จอห์น แนนซ์ การ์เนอร์ ที่ 3 (John Nance Garner III; 22 พฤศจิกายน พ.ศ. 2411 - 7 พฤศจิกายน พ.ศ. 2510) เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 32 เมื่อปี 2476 จนถึงปี 2484 ในสมัยประธานาธิบดีแฟรงกลิน ดี. โรสเวลต์
18681967
อะมอนอะมาร์ท
อะมอนอะมาร์ท (Amon Amarth) เป็นวงเมโลดิกเดทเมทัลสัญชาติสวีเดน จากเมืองทัมบา ก่อตั้งขึ้นในปี 1992 วงได้หยิบยืมชื่อมาจากภาษาซินดารินซึ่งแปลว่า "ภูเขาไฟมรณะ" ในมิดเดิลเอิร์ธของเจ. อาร์. อาร์. โทลคีน เนื้อหาเพลงส่วนใหญ่ของวงมักเกี่ยวข้องกับชาวไวกิง เทพปกรณัมนอร์ส และรวมถึงประวัติศาสตร์ทางเสื้อชาติพันธ์ของพวกเขา ด้วยเหตุนี้เองทำให้บางครั้งวงได้รับเครดิตให้เป็นวงแนวไวกิงเมทัลอีกด้วย
ปัจจุบันวงประกอบด้วยสมาชิก 5 คน ได้แก่ นักร้องนำ โจฮัน เฮกก์ (Johan Hegg) มือกีตาร์หลัก โอลาวิ มิคโคเนิน (Olavi Mikkonen) และ โจฮัน ซอเดอร์เบิร์ก (Johan Söderberg) และมือเบส เทด ลุนสตอร์ม (Ted Lundström) อะมอนอะมาร์ทได้ออกอัลบั้มสตูดิโอทั้งหมด 10 อัลบั้ม 1 อัลบั้มรวมเพลง 1 อีพี 1 วีดิโออัลบั้ม และ 10 มิวสิกวีดิโอ โดยอัลบั้มแรกของวงคือ "Once Sent from the Golden Hall" วางจำหน่ายครั้งแรกในปี 1998 เรื่อยต่อมาอีก 5 อัลบั้ม จนในที่สุดวงก็ได้ประสบความสำเร็จในการตลาดด้วยคำวิจารณ์เชิงบวก รวมถึงการติดชาร์ทอันดับที่ 11 บนสวีดิชอัลบั้มชาร์ทและอันดับ 50 บนบิลบอร์ด 200 จากอัลบั้ม "Twilight of the Thunder God" ตามมาด้วยอัลบั้ม "Jomsviking" ในปี 2016 ซึ่งก็ประสบความสำเร็จด้วยอันดับ 3 บนสวีดิชอัลบั้มชาร์ทและท็อปเทนในอีกหลายชาร์ททั่วยุโรป และอัลบั้มล่าสุด "Berserker" ในปี 2019
แคเตอร์แฮม
แคเตอร์แฮม หรือ คาเตอร์แฮม (ชื่อบริษัท: Caterham Cars Ltd) เป็นบริษัทผลิตรถยนต์สปอร์ตน้ำหนักเบาสัญชาติอังกฤษ บริษัทนี้เริ่มก่อตั้งขึ้นที่เมืองแคเตอร์แฮม มณฑลเซอร์รีย์ ในอังกฤษ
รถรุ่นที่มีชื่อเสียงมากที่สุดของแคเตอร์แฮม คือแคเตอร์แฮม เซเว่น (Caterham Seven) ซึ่งเป็นรุ่นที่ได้รับการพัฒนามาจากรถโลตัส เซเว่น รุ่นที่สาม ที่มีขายครั้งแรกในปี พ.ศ. 2511 ซึ่งออกแบบโดยโคลิน แชพแมน
จุดเริ่มต้น
เดิมบริษัทแคเตอร์แฮมเป็นผู้จัดจำหน่ายรายใหญ่ของรถโลตัส เซเว่น ตั้งแต่ทศวรรษที่ 1960 และภายหลังจากที่บริษัทโลตัสได้ประกาศยุติการผลิตรถรุ่นเซเว่นแล้ว Graham Nearn เจ้าของบริษัทแคเตอร์แฮมในขณะนั้น ได้ซื้อสิทธิ์ในการผลิตรถเซเว่นนี้ต่อจากบริษัทรถยนต์โลตัสในปี พ.ศ. 2516 และได้เริ่มการผลิตรถโลตัส เซเว่น รุ่นที่สี่ ในนามรถแคเตอร์แฮม เซเว่น ในปีเดียวกัน แต่ไม่ประสบความสำเร็จเท่าใดนัก จึงได้เปลี่ยนไปผลิตตามแบบรถโลตัส เซเว่น รุ่นที่สามแทนในปี พ.ศ. 2517
สำนักงานใหญ่ โรงงาน และโชว์รูมใหญ่ของแคเตอร์แฮม แต่เดิมจะตั้งอยู่ในเมืองแคเตอร์แฮม มณฑลเซอร์รีย์ ในอังกฤษ ต่อมาในปี พ.ศ. 2530 บริษัทได้ย้ายสำนักงานใหญ่และโรงงานไปที่เมืองดาร์ตฟอร์ด มณฑลเคนต์ ในอังกฤษ ทั้งนี้ โชว์รูมและศูนย์บริการเดิมในเมืองแคเตอร์แฮมยังคงเปิดทำการอยู่เช่นเดิม
ลักษณะของรถ
รถแคเตอร์แฮมมีลักษณะเป็นแบบเครื่องยนต์วางหน้า ขับเคลื่อนล้อหลัง และมีสองที่นั่ง รถที่ผลิตขึ้นมานั้นจะมีสมรรถนะค่อนข้างสูง และมีน้ำหนักตัวรถเบา (บางรุ่นมีน้ำหนักน้อยกว่า 500 กิโลกรัม)
รถแคเตอร์แฮมจะมีระบบความปลอดภัยต่างๆ ในตัวรถอยู่ไม่มากนัก และไม่มีระบบต่างๆ ที่ไม่จำเป็น ทำให้รถมีน้ำหนักเบา และเครื่องยนต์กลไกจะไม่ซับซ้อนมากนักเมื่อเทียบกับรถรุ่นใหม่โดยทั่วไปในปัจจุบัน
รถแบบซื้อไปประกอบเอง
รถโลตัส เซเว่น แต่เดิมนั้น นอกจากจะจำหน่ายในแบบรถใหม่ที่ประกอบเสร็จเรียบร้อยแล้ว ยังมีการจำหน่ายในแบบขายชิ้นส่วนใหม่ครบทั้งคัน (kit car) เพื่อให้ผู้ซื้อนำไปประกอบ โดยการประกอบชิ้นส่วนเองนั้นจะสามารถหลีกเลี่ยงภาษีรถยนต์ใหม่ของสหราชอาณาจักรได้ และรถแคเตอร์แฮมเองก็มีจำหน่ายในแบบชิ้นส่วนประกอบเช่นเดียวกัน โดยบางชิ้นส่วนหลักที่มีชิ้นส่วนย่อยจำนวนมาก เช่น เครื่องยนต์ ชุดเกียร์ เป็นต้น จะผลิตมาเรียบร้อยแล้วจากโรงงานผู้ผลิตชิ้นส่วนนั้นๆ อีกทีหนึ่ง เพื่อให้นำชิ้นส่วนใหญ่ๆ ไปประกอบได้ทันที หรือหากจะซื้อไม่ครบทุกชิ้นส่วน เพื่อนำชิ้นส่วนจากแหล่งอื่นมาติดตั้งแทน เช่น เครื่องยนต์ ล้อ ฯลฯ ก็สามารถทำได้
ปัจจุบัน นอกเหนือจากการจำหน่ายรถใหม่ที่ประกอบเรียบร้อยแล้ว แคเตอร์แฮมยังคงมีการจำหน่ายรถในลักษณะจำหน่ายชิ้นส่วนประกอบอยู่ ยกเว้นรุ่น CSR (รถเซเว่นรุ่นที่ 6) ที่ไม่มีการจำหน่ายในลักษณะแยกชิ้นส่วน
แคเตอร์แฮมในตลาดโลก
เนื่องจากรถแคเตอร์แฮมนั้นเป็นที่รู้จักนอกสหราชอาณาจักร แคเตอร์แฮมจึงได้ส่งออกรถออกไปจำหน่ายยังประเทศอื่นมากขึ้น ทั้งแบบประกอบเสร็จสมบูรณ์ และแบบชุดชิ้นส่วนประกอบ โดยจะขึ้นอยู่กับกฎระเบียบและข้อบังคับต่างๆ ของประเทศปลายทาง
ในสหรัฐอเมริกา รถแคเตอร์แฮมมีจำหน่ายเฉพาะในแบบชิ้นส่วนประกอบเองเท่านั้น เนื่องจากไม่มีระบบความปลอดภัยสมัยใหม่บางประการ ซึ่งเป็นข้อบังคับในสหรัฐฯ ที่กำหนดให้ผู้ผลิตรถยนต์ต้องติดตั้งในรถใหม่ แต่ไม่ได้บังคับรวมไปถึงบุคคลหรือกลุ่มบุคคลที่ประกอบรถยนต์ขึ้นเอง อย่างไรก็ตาม ผู้ซื้อไม่จำเป็นต้องประกอบเอง โดยอาจว่าจ้างตัวแทนจำหน่ายหรือผู้อื่นให้ประกอบรถแทน
แคเตอร์แฮม 21
ในปี พ.ศ. 2537 แคเตอร์แฮมผลิตรถอีกรุ่นหนึ่งคือ แคเตอร์แฮม 21 ซึ่งใช้โครงสร้างพื้นฐานคล้ายคลึงกับรุ่นเซเว่น แต่มีตัวถังเป็นแบบโรดสเตอร์ รถรุ่นนี้ไม่ประสบความสำเร็จทางการค้า เนื่องจากรถโลตัส อีลิส (Lotus Elise) ที่มีลักษณะคล้ายคลึงกัน และใช้เครื่องยนต์แบบเดียวกับรุ่น 21 นั้นเป็นรถที่ดูดีกว่า และขายดีกว่ามาก แคเตอร์แฮมหยุดผลิตรถรุ่นนี้ไปในปี พ.ศ. 2542
มันเนอเกินปิส
มันเนอเกินปิส (Manneken Pis, ; บางครั้งเรียกเป็นภาษาฝรั่งเศสว่า เลอเปอตีฌูว์เลียง, ) เป็นน้ำพุขนาดเล็กหล่อด้วยทองแดงเป็นรูปเด็กชายยืนเปลือยกายกำลังปัสสาวะใส่อ่าง มีความสูงประมาณ 61 เซนติเมตร ตั้งอยู่บริเวณทางแยกระหว่างถนนรูว์เดอเลตูฟว์/สโตฟสตราต (Rue de l'Étuve/Stoofstraat) กับถนนรูว์ดูว์แชน/ไอก์สตราต (Rue du Chêne/Eikstraat) ใจกลางกรุงบรัสเซลส์ รูปหล่อปัจจุบันออกแบบโดยเฌโรม ดูว์แกนัว ช่างหล่อชาวฝรั่งเศส-เฟลมิช ได้รับการนำมาติดตั้งราว ค.ศ. 1618 เป็นสถานที่ท่องเที่ยวสำคัญแห่งหนึ่งของประเทศเบลเยียม
มีตำนานเล่าว่า รูปปั้นนี้เดิมสร้างขึ้นในคริสต์ศตวรรษที่ 14 ด้วยหินแกะสลัก ในขณะนั้นบรัสเซลส์อยู่ท่ามกลางสงคราม และถูกฝ่ายตรงข้ามนำระเบิดมาวางไว้ที่กำแพงเมือง เด็กชายคนหนึ่งชื่อ ยูลียันสเกอ (Julianske) มาพบสายชนวนระเบิดกำลังติดไฟ จึงปัสสาวะรดเพื่อดับชนวนและป้องกันเมืองไว้ได้ ชาวเมืองจึงทำรูปแกะสลักนี้ไว้เพื่อระลึกถึงความกล้าหาญ ต่อมารูปสลักนี้ถูกขโมยสูญหายไปหลายครั้ง จึงถูกแทนที่รูปหล่อตัวปัจจุบัน ที่ออกแบบโดยเฌโรม ดูว์แกนัว ใน ค.ศ. 1618
ในปัจจุบัน เทศบาลนครบรัสเซลส์ได้จัดเทศกาลเฉลิมฉลองต่าง ๆ บางช่วงจะมีการจัดเครื่องแต่งกายพื้นเมืองต่าง ๆ สวมให้กับรูปปั้นนี้ รวมถึงเครื่องแต่งกายวัฒนธรรมร่วมสมัยอย่างเอลวิส เพรสลีย์ หรือมิกกี เมาส์ หรือแม้แต่เทศกาลของต่างชาติ เช่น ประเพณีสงกรานต์ของไทย โดยในช่วงเวลาปกติรูปปั้นนี้จะอยู่ในสภาพเปลือยกาย
อรุณ สวัสดี
ประวัติ
ร้อยตำรวจเอก อรุณ สวัสดี เกิดเมื่อวันที่ 18 กุมภาพันธ์ พ.ศ. 2505 เป็นบุตรของนายดวน และนางเจียม สวัสดี สำเร็จการศึกษาระดับปริญญาตรี บริหารธุรกิจบัณฑิต สาขาการบัญชี จาก มหาวิทยาลัยรามคำแหง สมรสกับนางลดารัตน์ สวัสดี มีบุตร 4 คน
ร้อยตำรวจเอก อรุณ เสียชีวิตด้วยโรคมะเร็งปอด เมื่อวันที่ 29 มิถุนายน พ.ศ. 2566 สิริอายุรวม 61 ปี
การทำงาน
ร้อยตำรวจเอก อรุณ เคยเป็นตำรวจตระเวนชายแดน 6 ปี ก่อนที่จะลาออกจากราชการ หันไปทำธุรกิจตลาดค้าขายอยู่ที่กรุงเทพฯ ก่อนที่จะตัดสินใจกลับอยู่บ้านเกิดด้วยการดำรงอาชีพเกษตรกรรมในท้ายที่สุด
งานการเมือง
ร้อยตำรวจเอก อรุณ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะนายชัยวุฒิ ผ่องแผ้ว จากพรรคประชาธิปัตย์ ไปได้ และได้รับเลือกตั้งเพียงสมัยเดียว
สมาชิกสภาผู้แทนราษฎร
ร้อยตำรวจเอก อรุณ สวัสดี ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
การเปลี่ยนแปลงภาษา
การเปลี่ยนแปลงในภาษาไทย
ภาษาเปลี่ยนแปลงในลักษณะของการออกเสียง คำศัพท์ รูปแบบ และลักษณะอื่นอื่นตามกาลเวลาที่เปลี่ยนไป ภาษาที่เปลี่ยนไปเกิดจากการเปลี่ยนแปลงของกลุ่มคนที่ใช้ภาษาไทย
สื่อและการกระจายตัวของประชากรเป็นส่วนหนึ่งของการเปลี่ยนแปลงของภาษา จะเห็นได้ว่ามีคำศัพท์จากทางภาคต่างๆ ในประเทศไทยเริ่มใช้กันข้ามภาคในประเทศไทย เช่นคำศัพท์จากทางภาคกลางมีการเริ่มใช้กันมากทางภาคเหนือ และภาคใต้เนื่องจากทุกคนได้ดูรายการโทรทัศน์ ที่เสนอภาษาจากทางภาคกลาง ในขณะเดียวกันกลุ่มคนภาคกลางได้เริ่มใช้ภาษาจากทางภาคอีสานมากขึ้น เมื่อมีรายการโทรทัศน์เกี่ยวกับคนที่อาศัยในภาคอีสาน ภาษาต่างประเทศเช่นภาษาอังกฤษได้เข้ามามีบทบาทในทางศัพท์วิชาการและศัพท์ทางคอมพิวเตอร์ มากขึ้นเช่นกัน
กลุ่มเฉพาะเป็นอีกสาเหตุหนึ่งที่ทำให้เกิดการพัฒนาของภาษา คำศัพท์ใหม่ใหม่เกิดขึ้นมากโดยเฉพาะกลุ่มวัยรุ่น มีภาษาเฉพาะของกลุ่ม เมื่อภาษาเกิดมีการใช้กันใหม่ ทำให้มีคำศัพท์ใหม่นิยามขึ้นมา แต่อย่างไรก็ตามเมื่อหมดการใช้ของคำศัพท์นั้นนั้น ภาษานั้นก็จะตกรุ่นและหมดความนิยมไป ยกตัวอย่างเช่นคำว่า จ๊าบ ที่เคยมีการใช้กันในหมู่วัยรุ่น และเริ่มนิยมกันมากเมื่อสื่อนำไปใช้ในรายการโทรทัศน์ มีการถกเถียงเรื่องของภาษาวัยรุ่นที่ไม่นับว่าเป็นภาษาไทยกันมาก แต่อย่างไรก็ตามเมื่อทุกคนใช้ภาษาเดียวกันและมีการสื่อสารไปในทิศทางเดียวกัน ย่อมถือได้ว่า ภาษาที่เกิดขึ้นมาใหม่ไม่ว่าจากวัยรุ่นหรือนักวิชาการ ยังคงเป็นภาษาไทย
[[หมวดหมู่:ภาษาศาสตร์เชิงประวัติ]
หัวหน้าห้าขวบ
หัวหน้าห้าขวบ เป็นรายการโทรทัศน์ประเภทเกมโชว์ที่ให้เด็กหรือเยาวชน รับบทบาทในฐานะ "หัวหน้า" ที่จะต้องปฏิบัติภารกิจออกคำสั่งหรือแสดงความสามารถทางด้านต่าง ๆ เพื่อให้ฝ่ายผู้ใหญ่หรือ "ลูกน้อง" ที่ตนได้เลือกไว้ต้องร่วมปฏิบัติภารกิจให้สำเร็จ ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) เริ่มออกอากาศครั้งแรกเมื่อวันที่ 15 พฤษภาคม – 7 ตุลาคม พ.ศ. 2561 ทางสถานีโทรทัศน์ช่องเวิร์คพอยท์ (ช่องโทรทัศน์ระบบดิจิทัลหมายเลข 23) ดำเนินรายการโดย ศิวัฒน์ โชติชัยชรินทร์ ปัจจุบันยุติการออกอากาศแล้ว
ผู้ช่วยพิธีกร
ในที่นี้คือผู้ที่ทำหน้าเป็นผู้ดูแลเด็กหรือเยาวชนรวมทั้งผู้ใหญ่ทั้ง 3 คน โดยจะผลัดเปลี่ยนบุคคลที่ทำหน้าที่นี้ตอนละ 1 คน
รูปแบบและกติกาของรายการ
ในแต่ละตอนที่ออกอากาศ เด็กหรือเยาวชนที่ได้เข้ามาร่วมรายการ 1 คนจะได้รับบทบาทเป็น "หัวหน้า" แล้วทำหน้าที่คัดเลือกผู้ใหญ่เพียงจำนวน 3 คน จากใน 5 คน โดยจะปรากฏตัวบนสายพานที่เลื่อนผ่านและใช้เวลาคนละ 30 วินาที หากหัวหน้าสับคันโยกเพื่อหยุดสายพาน ผู้ใหญ่คนนั้นจะได้มาเป็น "ลูกน้อง" ในการปฏิบัติภารกิจที่เกี่ยวข้องกับความรู้และความสามารถของหัวหน้า จำนวน 4 ภารกิจ โดยลูกน้องที่ได้รับเลือกจากหัวหน้าในแต่ละภารกิจต้องมาปฏิบัติภารกิจบนเวทีด้านหน้า ส่วนหัวหน้าจะทำหน้าที่ให้ข้อมูลและสังเกตการณ์อยู่ใน "ห้องบัญชาการ" ด้านหลังเวที พร้อมกับผู้ช่วยพิธีกรและลูกน้องที่ไม่ได้ปฏิบัติภารกิจนั้น ๆ
โดยในแต่ละภารกิจมีทั้งภารกิจที่ให้ลูกน้องเล่นจำนวน 1 คน, ให้ลูกน้องเล่นจำนวน 2 คน, ให้ลูกน้องเล่นทั้ง 3 คน และภารกิจที่หัวหน้าต้องร่วมเล่นกับลูกน้องด้วย ทั้งนี้ ขึ้นอยู่กับรายละเอียดของภารกิจนั้น ๆ ในแต่ละตอนที่ออกอากาศ
ถ้าลูกน้อง (บางภารกิจหัวหน้าต้องมาเล่นด้วย) สามารถปฏิบัติภารกิจได้สำเร็จ ทั้งหัวหน้าและลูกน้องจะได้รับเหรียญรางวัล โดยจะแยกเป็น 3 แบบ เพื่อเป็นเกณฑ์ในการตัดสินผลของการปฏิบัติภารกิจ ได้แก่
อนึ่ง ในกรณีที่ลูกน้อง (หรือหัวหน้า) ปฏิบัติภารกิจสำเร็จเพียง 1 ภารกิจ หรือไม่สามารถปฏิบัติภารกิจสำเร็จแม้แต่ภารกิจเดียว จะไม่ได้รับเหรียญรางวัลใด ๆ
ออลเทอร์นาทิฟฮิปฮอป
ออลเทอร์นาทิฟฮิปฮอป (alternative hip hop) หรือ ออลเทอร์นาทิฟแร็ป เป็นแนวเพลงที่อธิบายความกว้างขวางออกไปของแนวเพลงฮิปฮอป โดยออลมิวสิก อธิบายไว้ว่า ออลเทอร์นาทิฟแร็ปหมายถึงกลุ่มฮิปฮอปที่ปฏิเสธเพลงแบบเดิม ๆ ที่มีอยู่ของแร็ปอย่างแก๊งสตา, เบส, ฮาร์คอร์ และปาร์ตี้แร็ป พวกเขาละลายแนวเพลง โดยใส่ฟังก์ ป็อป/ร็อก หรือแจ๊ซ โซล และเร้กเก้เข้าไป
สตีเฟน ร็อดริก อ้างถึงวงอย่าง อาร์เรสเตด เดเวล็อปเมนต์, เบสเฮด และ เดอะ ดิสโพเซเบิล ฮีโรส์ ออฟ ฮิปฮอปริซี เป็นตัวอย่างของออลเทอร์นาทิฟฮิปฮอป โดยมีวงอย่าง อาร์เรสเตด เดเวล็อปเมน และเดอะฟูจีส์ ที่ถือเป็นวงแรก ๆ ที่ประสบความสำเร็จในกระแสหลัก และตั้งแต่ช่วงกลางคริสต์ทศวรรษ 90 ค่ายเพลงอย่าง รอว์คุส มีศิลปินที่ประสบความสำเร็จกับแนวเพลงออลเทอร์นาทิฟแร็ปอย่าง แบล็กสตาร์, ฟาโรห์ มอนช์ และ มอส เดฟ
นอกจากนั้นแล้ว ศิลปินในแนวออลเทอร์นาทิฟแร็ปส่วนใหญ่มีแนวโน้มจะมีแฟนในกลุ่มของออลเทอร์นาทิฟร็อกด้วย ซึ่งอาจมากกว่ากลุ่มคนฟังฮิปฮอปหรือป็อป
เอเค-74
เอเค-74 (Автомат Калашникова образца 1974 года หรือ "Kalashnikov automatic rifle model 1974") เป็นปืนที่ถูกสร้างขึ้นในช่วงก่อนปี 2515 โดยนักออกแบบชาวรัสเซีย มีฮาอิล คาลาชนิคอฟเพื่อทดแทน AKM (เป็นรุ่นต่อยอดของ AK-47) ซึ่งใช้กระสุนที่เล็กขนาด 5.45×39mm โดยหวังมาทดแทน 7.62×39mm ซึงเป็นกระสุนที่นิยมใช้ปืนรุ่นก่อนหน้านี้
ปืนนี้เปิดตัวสู่สายตาโลกครั้งแรกใน พ.ศ. 2517 ช่วงสงครามในอัฟกานิสถาน เหล่าหัวหน้ากลุ่มต่าง ๆ ในอัฟกานิสถานรวมไปถึงหน่วยสืบราชการลับปากีสถานต่างกล่าวตรงว่าถ้าสามารถยึดปืนกระบอกมาส่งให้ซีไอเอจะได้รางวัลตอบแทนเป็นเงิน 5,000 ดอลลาร์ แต่ปืนเอเค-74 กระบอกแรกถูกยึดโดยกลุ่มที่เรียกตัวเองว่า มูจาฮิดีน ในช่วงสงครามโซเวียต–อัฟกานิสถาน ปัจจุบันปืนนี้กระจายทั่วไปในประเทศอดีตสหภาพโซเวียต ยังมีรุ่นที่ถูกคัดลอกสร้างในประเทศบัลแกเรีย (เช่น เอเค-74, AKS-74 and AKS-74U), ในอดีตเยอรมันตะวันออก (เช่น MPi-เอเค-74N, MPi-AKS-74N, MPi-AKS-74NK) รวมไปถึงประเทศที่เคยได้รับการสนุบสนุนจากสหภาพโซเวียต เช่น ประเทศในเอเชียกลาง มองโกเลีย เกาหลีเหนือ และเวียดนาม เป็นต้น
ปัจจุบันเป็นปืนประจำกายหลักของกองทัพรัสเซีย ซึ่งในปี พ.ศ. 2554 ได้เปิดตัว AK-12 เพื่อทดแทนปืนเอเค-74M ที่ใช้อยู่กองทัพรัสเซียแต่เวลาก็ล่วงมาถึงปี พ.ศ. 2558 ก็ยังไม่มีทีทางว่าจะสมบูรณ์พร้อมใช้งานจนกระทั่งมีเปิดตัว AK-15/RPK-16 ในปีเดียวกันเอง ซึ่งเป็นการปรับคอนเซ็ปปืนให้เข้ากับความต้องการของกองทัพรัสเซียมากขึ้น โดยต้นปี พ.ศ. 2561 รัฐมนตรีกลาโหมรัสเซียกล่าวจะปืนชนิดนี้เขาประจำการในหน่วยปฏิบัติการพิเศษในปี พ.ศ. 2561 ให้ครบ
การออกแบบ
ปืน เอเค-74 แต่เดิมออกแบบไว้โดยА. D. Kryakushin's group ภายใต้การดูแลของมีฮาอิล คาลาชนิคอฟ ซึ่งปรับปรุงมาจากไรเฟิลจู่โจม AKM ขนาด 7.62×39mm โดยเพิ่มคุณลักษณะพิเศษลงไปด้วย ซึงมีการปรับปรุงกระสุนให้ขนาดเล็กลงเกิดเป็นกระสุนขนาดกลางความเร็วขนาด 5.45×39mm โดยความจริงในแรกเริม่ตามรายงานได้ตัวปืนเดิมของ AKMs มาเปลื่ยนลำกล้องให้มีขนาด 5.45×39mm ซึ่งเมื่อเปรียบกับแล้ว AKM มีระยะหวังผลต่ำรวมไปถึงความแม่นยำเมื่อเทียบกับ เอเค-74 ซึ่งเป็นไปตามเป้าหมายหลักของผู้พัฒนา โดย เอเค-74 และ AKM สามารถใช้อะไหล่รวมกันได้ประมาณ 50 เปอร์เซนต์
ระบบศูนย์เล็ง
คล้ายกับ AK-47/AKM เดิม แต่มีระบบรางข้างเพื่อติดอุปกรณ์เสริมต่าง (เริ่มพบได้ในเอเค-74M) เช่น กล้องเล็งจุดแดง, กล้องมองกลางคืน, กล้องช่วยเล็ง เป็นต้น
ซองกระสุน
มีซองบรรจุ 30 / 45 (ของ RPK-74) / 50 / 60 นัด ซึ่งทำจาก Bakelite และพอลิเมอร์ (ในรุ่นเอเค-74M) และซองบรรจุกระสุนแบบกลมที่ใส่กระสุนได้ 95 นัด
AKs-74
ทุกอย่างเหมือนกันกับเอเค-74 ในรูปแบบปกติ มีเพียงพานท้ายที่สามารถพับได้เพื่อความสะดวกได้เข้าในที่กำบังหรือนั่งไปในยานลำเลียงพล
AKs-74U
เป็นปืนเล็กสั้นอัตโนมัติที่ได้ไอเดียมาจาก XM177 ของกองทัพสหรัฐในช่วงสงครามเวียดนาม ซึ่งเหมาะสำหรับหน่วยปฏิบัติการพิเศษหรือพลร่มที่ต้องเข้าทำการรบระยะประชิด ถูกใช้มากในเหล่าพลขับรถถัง ยานเกราะต่าง ๆ รวมไปถึงนักบินเฮลิคอปเตอร์
RPK-74/74M
เป็นปืนกลเบาที่อาศัยพื้นฐานมาจากเอเค-74/74M ซึ่งมีลำกล้องที่หนาและยาวขึ้นเพื้อรองรับการยิงสนับสนุนหมู่รบ ใช้ซองกระสุน 45 นัด
คุณสมบัติทั่วไป
ใช้กระสุนขนาด: 5.45×39 ม.ม
ระบบปฏิบัติการ: Gas-operated, rotating bolt
เหลียงนฺหวี่อิง
เหลียงนฺหวี่อิง (Liang Nüying, สิ้นพระชนม์ 159) ฐานันดรศักดิ์ จักรพรรดินีอี้เซียน (Empress Yixian) จักรพรรดินีแห่ง ราชวงศ์ฮั่น พระนางเป็นจักรพรรดินีองค์แรกของ จักรพรรดิฮั่นฮวน
เอเค-74
คุณสมบัติทั่วไป
อัตราการยิง ความเร็วปากลำกล้อง : 880–900 เมตรต่อวินาที (2,887–2,953 ฟุตต่อวินาที) (เอเค-74, AKS-74, เอเค-74M) 735 เมตรต่อวินาที (2,411 ฟุตต่อวินาที) (AKS-74U)
เหลียงนฺหวี่อิง
ปูมหลัง
ไม่มีใครทราบว่าพระนางประสูติเมื่อใดแต่เป็นทราบกันดีว่าพระนางเมื่อยังเยาว์ได้เป็นตำแหน่งอันทรงเกียรติในฐานะธิดาของจอมพล เหลียงชาง (Liang Shang) และพระขนิษฐาของ เหลียงนา จักรพรรดินีใน จักรพรรดิฮั่นชุน และภายหลังผู้สำเร็จราชการพระโอรสของพระองค์ จักรพรรดิฮั่นชง และผู้สืบทอด 2 พระองค์จากราชสกุลที่แตกต่าง จักรพรรดิฮั่นจื้อ และ จักรพรรดิฮั่นฮวน
เอเค-74
คุณสมบัติทั่วไป
ระยะหวังผล : ระยะยิงไกลสุด : 3,150 เมตร (3,440 หลา)
ซองกระสุน : 30 นัด หรือ 45 นัดสำหรับ RPK-74 60 นัด casket magazine ซองกระสุนแบบกลม 95 นัด
ศูนย์เล็ง : เล็งผ่านศูนย์เล็งตาเปล่า หรือ อุปกรณ์ช่วงเล็งต่าง ๆ เช่น กล้องมองกลางคืน, กล้องเล็งจุดแดง เป็นต้น
เวสตา
เวสตา หรือ เวสต้า (Vesta) อาจหมายถึง
Erebonasteridae
Erebonasteridae เป็นสกุลของสัตว์พวกกุ้งกั้งปูที่อยู่ในวงศ์ Cyclopoida.
พระธาตุอิงฮัง
ในตำนานอุรังคธาตุกล่าวว่า พระธาตุอิงฮังสร้างขึ้นเพื่อเป็นสัญลักษณ์ของสถานที่ประทับขององค์พระสัมมาสัมพุทธเจ้า เมื่อคราวเสด็จไปเยี่ยมเยือนพระสีโคดตะบอง แต่จากข้อมูลเชิงประวัติศาสตร์และโบราณคดี สร้างขึ้นในยุคที่เมืองพระนคร หรือ นครวัด เรืองอำนาจ พระธาตุอิงฮังได้ถูกดัดแปลงไป ให้เป็นเทวสถานของชาวฮินดู มีการก่อสร้างเสริมเติมแต่ง ในหลายส่วน ให้ออกมาเป็นศิลปะฮินดู รวมทั้งรูปสลักนูนต่ำจำนวนหนึ่ง พระธาตุอิงฮังได้รับการบูรณปฏิสังขรณ์ในปี พ.ศ. 1892 โดยพระเจ้าฟ้างุ้ม จากนั้นในสมัยสมเด็จพระไชยเชษฐาธิราช ทรงย้ายเมืองหลวงของล้านช้างจากหลวงพระบาง ไปก่อตั้งเป็นนครเวียงจันทน์ ทรงโปรดเกล้าฯ ให้บูรณะ พร้อมดัดแปลงพระธ่าตุอิงฮัง ให้กลับไปเป็น ปูชนียสถานของชาวพุทธเช่นเดิม รวมทั้งสร้างยอดพระเจดัย์ใหม่ ให้เป็นศิลปะแบบลาว หลังจากนั้นมีการบูรณะปฏิสังขรณ์ต่อมาในอีกหลายสมัย และ คงรักษารูปลักษณ์ในปัจจุบัน
หลัง พ.ศ. 2492 ได้รับการบูรณะอีกครั้ง โดยมีการสร้างขยายอาณาบริเวณพระธาตุให้แผ่กว้างออกไปอีก รวมทั้งสร้างประตูโขง และ กมมะเลียน หรือ ระเบียงคด โดยรอบ สร้างศาลาโรงธรรม
พระธาตุอิงฮัง หรือ ธาตุอิงฮัง มาจากคำว่า "พิงรัง" หรือพิงต้นรัง ฐานเป็นรูปสี่เหลี่ยม สูง 25 เมตร ที่ต้นรังที่พระพุทธเจ้าได้ทรงเสด็จพักรับบาตรที่เมืองศรีโคตรบูร ภายหลังได้อัญเชิญพระบรมสารีริกธาตุ ส่วนกระดูกสันหลังมาประดิษฐานไว้ในกู่ธาตุ
รัสมี เวระนะ
รัสมี เวระนะ (ชื่อเล่น:แป้ง เกิด 18 สิงหาคม พ.ศ. 2526) เป็นนักร้องและนักแต่งเพลงชาวไทย มีชื่อเสียงจากการนำเพลงพื้นบ้าน, ลูกทุ่ง และหมอลำมาขับร้องในแนวดนตรีโซลและแจ๊ส นอกจากนี้บทเพลงของรัสมี เวระนะ ยังมีส่วนผสมของการใช้เครื่องดนตรีตะวันตกและดนตรีพื้นบ้าน อีกทั้งยังมีการขับร้องเป็นภาษาอีสานและภาษาเขมร โดยรัสมี เวระนะ เคยไปร้องเพลงที่ประเทศฝรั่งเศส ร่วมกับวง Limousine และมีโอกาสได้ร่วมบันทึกเสียงให้กับวง Poni Hoax วงดนตรีอิเล็กทรอนิกส์จากฝรั่งเศส
รัสมี เวระนะ มีผลงานเพลงชุดแรกชื่อ Isan Soul E.P. ซึ่งได้รับความสนใจจากการนำเพลงพื้นบ้านของภาคอีสานมาขับร้องในแนวโซล และมีการผสมผสานระหว่างเครื่องดนตรีตะวันตกและดนตรีพื้นบ้านทำให้ได้รับรางวัลคมชัดลึก อวอร์ดถึง 3 รางวัล ได้แก่ อัลบั้มยอดเยี่ยม ศิลปินยอดเยี่ยม และ เพลงยอดเยี่ยมจากเพลง มายา นอกจากนี้เธอยังได้รับรางวัลสีสันอะวอร์ดส์ สาขา ศิลปินหญิงยอดเยี่ยม 2 สมัย จากอัลบั้ม อารมณ์ ในปี พ.ศ. 2560 และ ทองหล่อคาวบอย ในปี พ.ศ. 2564
ในเดือนพฤษภาคม พ.ศ. 2561 หนังสือพิมพ์เดอะสเตรตส์ไทมส์ของประเทศสิงคโปร์ได้จัดให้ รัสมี เวระนะ เป็น 1 ใน 50 ชาวเอเชียที่น่าจับตามองในสาขาศิลปวัฒนธรรมและกีฬา ก่อนที่ต่อมาเธอจะมีผลงานการแสดงภาพยนตร์เป็นครั้งแรกในภาพยนตร์เรื่อง ​Manta Ray -​ กระเบนราหู​​ ซึ่งได้ออกฉายในเทศกาลภาพยนตร์นานาชาติเวนิส​ เมื่อเดือนกันยายน พ.ศ. 2561 และได้รับรางวัลภาพยนตร์ยอดเยี่ยมในประเภท Orizzonti (Horizons) ซึ่งเป็นรางวัลสำหรับภาพยนตร์ที่เป็นตัวแทนสุนทรียภาพและการเล่าเรื่อง
ประวัติ
หลังจากนั้นรัสมี เวระนะ ได้ไปใช้ชีวิตอยู่ที่อำเภอเมือง จังหวัดเชียงใหม่ และเรียนต่อสายอาชีพที่วิทยาลัยอาชีวศึกษาไทยวิจิตรศิลปเชียงใหม่ จนจบปวช. ก่อนจะเรียนต่อสาขาจิตรกรรมที่มหาวิทยาลัยเทคโนโลยีราชมงคลล้านนา (เจ็ดยอด) จนจบปริญญาตรี ช่วงที่อยู่ที่จังหวัดเชียงใหม่รัสมีได้ให้ความสนใจกับดนตรีหลากหลายแนวนอกเหนือจากเพลงหมอลำและเพลงลูกทุ่ง โดยฟังเพลงโซลของนิน่า ซิโมน รวมถึงเพลงสำเนียงแอฟริกันตะวันตกของโอเมา ซ็องกาเร และเพลงแนวแอฟโรบีทของเฟล่า คูติ
ในขณะที่ยังเรียนด้านจิตรกรรมที่เชียงใหม่ รัสมีได้ร้องเพลงตามโรงแรมและตามบาร์ดนตรีแจ๊ส ทำให้ได้ฟังเพลงหลากหลายแนวมากขึ้น และได้รู้จักกับนักดนตรีต่างชาติหลายราย โดยวง Limousine ที่กำลังอยู่ในช่วงทัวร์คอนเสิร์ตที่ประเทศไทย ได้ชักชวนให้ไปร้องเพลงหมอลำโดยใช้ท่วงทำนองของเพลงแจ๊ส ที่ประเทศฝรั่งเศส ก่อนที่วง Poni Hoax จะชักชวนให้ร่วมบันทึกเสียง
ปาน พึ่งสุจริต
นายปาน พึ่งสุจริต อดีตรองโฆษกประจำสำนักนายกรัฐมนตรี อดีตรองหัวหน้าพรรคเพื่อแผ่นดิน และอดีตรองเลขาธิการพรรคมาตุภูมิ
ประวัติ
ปาน พึ่งสุจริต เกิดเมื่อวันที่ 21 พฤศจิกายน พ.ศ. 2489 ที่ตำบลวังกะพี้ อำเภอเมืองอุตรดิตถ์ จังหวัดอุตรดิตถ์ เป็นบุตรของนายชั้น กับนางทองใบ พึ่งสุจริต สำเร็จการศึกษาระดับปริญญาตรี การศึกษาบัณฑิต (กศ.บ.) จากมหาวิทยาลัยศรีนครินทรวิโรฒ พิษณุโลก และปริญญานิติศาสตรบัณฑิต (น.บ.) จากมหาวิทยาลัยสุโขทัยธรรมาธิราช (มสธ.) และระดับปริญญาโท การศึกษามหาบัณฑิต (กศ.ม.) จากมหาวิทยาลัยศรีนครินทรวิโรฒ เมื่อปี พ.ศ. 2517
ครอบครัว
ด้านครอบครัวสมรสกับ นางสาวิตรี พึ่งสุจริต มีบุตร 3 คน ได้แก่ ร้อยตำรวจเอก ภูมินทร์ พึ่งสุจริต, ร้อยตำรวจโท ภูธร พึ่งสุจริต, นายวันเฉลิมฯ พึ่งสุจริต
ปาน พึ่งสุจริต ได้เสียชีวิตเมื่อวันที่ 4 กรกฎาคม พ.ศ. 2557
งานด้านการศึกษา
ปาน พึ่งสุจริต เคยรับราชการเป็นอาจารย์ประจำสาขาประวัติศาสตร์ สังกัดมหาวิทยาลัยศรีนครินทรวิโรฒ พิษณุโลก ต่อมาจึงย้ายมาประจำที่มหาวิทยาลัยศรีนครินทรวิโรฒ (ประสานมิตร)
งานการเมือง
ปาน พึ่งสุจริต ผันตัวเองจากงานการศึกษา มาดำรงตำแหน่งรองโฆษกประจำสำนักนายกรัฐมนตรี เมื่อปี พ.ศ. 2540 และในปี พ.ศ. 2543 และเป็นที่ปรึกษารัฐมนตรีช่วยว่าการกระทรวงมหาดไทย (วัฒนา อัศวเหม) ในปี พ.ศ. 2542
ต่อมาได้สมัครรับเลือกตั้งสมาชิกสภาผู้แทนราษฎร แบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคราษฎร แต่ไม่ได้รับเลือกตั้ง ต่อจากนั้นจึงได้เข้าร่วมงานกับพรรคเพื่อแผ่นดิน เป็นรองหัวหน้าพรรค และลงสมัครรับเลือกตั้งสมาชิกสภาผู้แทนราษฎร แบบสัดส่วน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แต่ไม่ได้รับเลือกตั้ง
ในการเลือกตั้ง พ.ศ. 2554 เขาได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคมาตุภูมิ แต่ไม่ได้รับเลือกตั้ง ต่อมาเขาได้รับแต่งตั้งเป็นรองเลขาธิการพรรคมาตุภูมิ มีบทบาทสำคัญหลายครั้ง เช่น การเป็นตัวแทนของพรรคมาตุภูมิในการประชุมจัดสรรตำแหน่งกรรมาธิการในสภาผู้แทนราษฎร
สถาบันวิจัยเพื่อการลดอาวุธแห่งสหประชาชาติ
สถาบันวิจัยเพื่อการลดอาวุธแห่งสหประชาชาติ (United Nations Institute for Disarmament Research) ก่อตั้งขึ้นใน พ.ศ. 2523 โดยสมัชชาแห่งสหประชาชาติเพื่อแจ้งให้รัฐและประชาคมโลกเกี่ยวกับคำถามเกี่ยวกับความมั่นคงระหว่างประเทศและเพื่อช่วยในการลดความรุนแรงเพื่ออำนวยความสะดวกในการพัฒนาความมั่นคงและการพัฒนาทางเศรษฐกิจและสังคมให้มากขึ้น
Entomolepididae
Entomolepididae เป็นสกุลของสัตว์พวกกุ้งกั้งปูที่อยู่ในวงศ์ Siphonostomatoida.
อาทิตย์ กำลังเอก
พลเอก อาทิตย์ กำลังเอก (31 สิงหาคม พ.ศ. 2468 – 19 มกราคม พ.ศ. 2558) อดีตผู้บัญชาการทหารบก อดีตผู้บัญชาการทหารสูงสุดของไทย อดีตสมาชิกสภาผู้แทนราษฎรจังหวัดเลย และอดีตสมาชิกวุฒิสภา จังหวัดเลย
ประวัติ
สื่อมวลชนเรียกเล่น ๆ ว่า "บิ๊กซัน" เกิดที่กรุงเทพมหานคร เป็นบุตรของร.ต. พิณ และสาคร กำลังเอก ชีวิตครอบครัวสมรสกับ ท่านผู้หญิงประภาศรี กำลังเอก (3 กุมภาพันธ์ พ.ศ. 2474 - 11 มีนาคม พ.ศ. 2526) บุตรธิดา 3 คน คือ
และสมรสครั้งที่ 2 กับนางพรสรร กำลังเอก (พ.ศ. 2533 - 31 มกราคม พ.ศ. 2558) ธิดาของ ดร.ถาวร พรประภา กับ ดร.อุษา พรประภา มีบุตรบุญธรรม 1 คน คือ ร.อ. ประพุทธ กำลังเอก (พระประพุทธ พุทฺธิพโล)
การศึกษา
สำเร็จชั้นประถมศึกษาตอนต้นจากโรงเรียนพรหมวิทยามูล เข้าศึกษาต่อที่โรงเรียนวัดเบญจมบพิตร (โรงเรียนมัธยมวัดเบญจมบพิตร ในปัจจุบัน) เลขประจำตัว 3827 สำเร็จการศึกษาระดับชั้นมัธยม 6 ในปี พ.ศ. 2484 และโรงเรียนอำนวยศิลป์ พระนคร เข้าศึกษาโรงเรียนเตรียมทหารบก รุ่นที่ 5 (ตทบ. 5) ระหว่าง พ.ศ. 2487 - 2491 รุ่นเดียวกับ
ตำแหน่งทางทหารและการเมือง
พล.อ. อาทิตย์ เคยได้รับฉายาว่า "วีรบุรุษสะพานมัฆวาน" จากกรณีที่นิสิตจุฬาลงกรณ์มหาวิทยาลัยและประชาชนเดินขบวนประท้วงการเลือกตั้งเมื่อวันที่ 26 กุมภาพันธ์ พ.ศ. 2500 โดยที่จอมพล สฤษดิ์ ธนะรัชต์ ผู้บัญชาการทหารบกในขณะนั้นได้สั่งห้ามทหารทำร้ายประชาชนโดยเด็ดขาดและเปิดทางให้ขบวนประท้วงเดินข้ามสะพานมัฆวานรังสรรค์ไปจนถึงทำเนียบรัฐบาลได้โดยดีโดย พล.อ. อาทิตย์ เป็นหนึ่งในกลุ่มทหารเหล่านั้น ขณะนั้นยังมียศเพียงร้อยเอก
ในเหตุการณ์กบฏเมษาฮาวาย พ.ศ. 2524 พล.อ. อาทิตย์ ขณะที่ยศ "พลตรี" มีตำแหน่งเป็นรองแม่ทัพภาคที่ 2 ถือเป็นกำลังสำคัญในการปราบกบฏทำให้ได้เลื่อนยศและตำแหน่งสู่แม่ทัพภาคที่ 1 และผู้บัญชาการทหารบกในเวลาต่อมา
พล.อ. อาทิตย์ดำรงตำแหน่งผู้บัญชาการทหารบก เมื่อวันที่ 1 ตุลาคม พ.ศ. 2525 ต่อจาก พล.อ. ประยุทธ จารุมณี ที่เกษียณอายุราชการจากนั้นดำรงตำแหน่งผู้บัญชาการทหารสูงสุดเมื่อวันที่ 1 ตุลาคม พ.ศ. 2526 ต่อจากพล.อ. สายหยุด เกิดผล โดยดำรงตำแหน่งทั้งสองควบคู่กัน
ขณะนั้นพล.อ. เปรม ติณสูลานนท์ เป็นนายกรัฐมนตรี กระทรวงการคลัง โดย สมหมาย ฮุนตระกูล ลดค่าเงินบาท เมื่อวันที่ 2 พฤศจิกายน พ.ศ. 2527 ถึง 14.8% จาก 23 บาท เป็น 27 บาท ต่อ ดอลลาร์สหรัฐ พล.อ. อาทิตย์ได้ออกมาวิพากษ์วิจารณ์รัฐบาลอย่างรุนแรง ทำให้เกิดความบาดหมางจน พล.อ. อาทิตย์ ไม่ได้รับการต่ออายุราชการและถูกปลดจากตำแหน่งผู้บัญชาการทหารบกอย่างกะทันหันเมื่อวันที่ 27 พฤษภาคม พ.ศ. 2529 ทำให้เหลือตำแหน่งผู้บัญชาการทหารสูงสุดเพียงตำแหน่งเดียวและแต่งตั้งพล.อ. ชวลิต ยงใจยุทธ ดำรงตำแหน่งแทน